ยิงปืนไทยเก็บเพิ่ม 2 เงิน ปืนสั้นอัดลมทีมหญิง-บุคคล กีฬา ม.โลก
เรดาร์ ปรินฐ์ชุฎาห์ เมธาวีวงศ์ นำนักแม่นปืนสาวไทย คว้า 2 เหรียญเงิน จากปืนสั้นอัดลม 10 ม.หญิง ทั้งประเภท บุคคลและทีม ในยิงปืน มหกรรมกีฬามหาวิทยาลัยโลก ครั้งที่ 28 ที่เกาหลีใต้ ส่วนแบดมินตัน ทีมผสมไทย แพ้จีน 1-3 คู่ ในรอบรองชนะเลิศ ได้เหรียญทองแดงเป็นสมัยที่ 2 ติดต่อกัน ขณะที่ทีมวอลเลย์บอลหญิงไทย แพ้ ยูเครน 1-3 เซต ตกรอบ 8 ทีม หล่นไปเล่นรอบจัดอันดับ 5-8 พบจีน,ความเคลื่อนไหวมหกรรมกีฬามหาวิทยาลัยโลก ครั้งที่ 28 ที่เมืองกวางจู ประเทศเกาหลีใต้ ล่าสุดเมื่อวันที่ 8 ก.ค.ที่ผ่านมา ยิงปืน เรดาร์ ปรินฐ์ชุฎาห์ เมธาวีวงศ์ พาทีมแม่นปืนไทย ที่มี ธันย่า ธันยพร พฤกษากร พิมพ์ พิมอร คล้ายสุบรรณ คว้าอีก 2 เหรียญเงิน จากประเภทปืนสั้นอัดลม 10 ม.หญิง รอบคัดเลือก ธันยพรยิงได้ 384 คะแนน มาเป็นอันดับ 1 ปรินฐ์ชุฎาห์ตามมาเป็นที่ 2 ยิงได้ 382 คะแนน พิมพ์อรยิงได้ 374 คะแนน อยู่อันดับ 26 ส่วนคะแนนประเภททีม ทีมสาวไทยคว้าเหรียญเงิน 1,140 คะแนน โดยคะแนนเป็นรองจีน ที่ได้เหรียญทองอยู่แค่ 1 คะแนน คือ 1,141 คะแนน ในรอบไฟนอล ปรินฐ์ชุฎาห์ยิง 197.6 คะแนน คว้าเหรียญเงินได้อีกเหรียญ ส่วนธันยพรยิง 113.6 คะแนน ได้อันดับ 6 เหรียญทองเป็นของหวู่ เซียะ หยิง จากไต้หวัน ยิงได้ 176.0 คะแนน,ปืนยาวท่านอน 50 ม.ชาย นภิศ ต่อตั้งพานิช 619.2 คะแนน ได้อันดับ 11 อัฐพล เอื้ออารี 618.6 คะแนน ได้อันดับ 12 ปรพล วรยุทธการ 616.1 คะแนน ได้อันดับ 26 ส่วนคะแนนประเภททีม 1,853.9 คะแนน ได้อันดับ 5,ส่วนแบดมินตัน ประเภททีมผสมไทย คว้าเหรียญทองแดงเป็นสมัยที่ 2 ติดต่อกัน หลังรอบรองชนะเลิศ แพ้จีน 1-3 คู่ คู่ผสม นิพิฐพนธ์ พวงพั่วเพชร กับชญานิศ ฉลาดแฉลม แพ้ หวัง อี้หลิว กับ ยู่ เสี่ยวหาน 22-20, 13-21, 12-21 ชายเดี่ยว ทนงศักดิ์ แสนสมบูรณ์สุข ชนะ เฉียว ปิน 21-16, 16-21, 21-17 ชายคู่ บดินทร์ อิสสระ กับ นิพิฐพนธ์ แพ้ จ้าง เหวิน กับ หวัง อี้หลิว 19-21, 12-21 หญิงเดี่ยว บุศนันทน์ อึ๊งบำรุงพันธุ์ แพ้ ฮุ่ย ซี่รุ่ย 20-22, 20-22,ขณะที่วอลเลย์บอลหญิงไทย พ่าย ยูเครน 1-3 เซต 19-25, 21-25, 25-21, 23-35 ตกรอบ 8 ทีม ต้องไปเล่นรอบจัดอันดับ 5-8 กับจีน ในวันที่ 9 ก.ค.,ด้านผลกีฬาอื่นๆ ยิงเป้าบิน วอร์ม อิศราภา อิ่มประเสริฐสุข แชมป์เก่ายิงเป้าบิน สกีต บุคคลหญิง ได้แค่อันดับ 7 ในรอบคัดเลือก ทำให้ไม่ผ่านเข้ารอบไฟนอล เพื่อป้องกันแชมป์ โดยอิศราภายิงได้ 65 คะแนน มาเป็นอันดับ 6 เท่านาตาเลีย วิโนกราโดวา จากรัสเซีย ต้องชู้ตออฟหาคนเข้ารอบ ปรากฏว่าสาวไทยพ่ายไป 1-2 ส่วน ชลาลัย ณ สกุล ยิง 63 คะแนน ได้อันดับ 9 นัชญา สุทธิ์อาภรณ์ 62 คะแนน ได้ที่ 13 และเมื่อรวมคะแนนประเภททีม 190 คะแนน ได้อันดับ 4,เทนนิส ชายเดี่ยว รอบ 16 คน ปรัชญา อิสโร ชนะ เยฟเกนี ตีอูร์เนฟ จากรัสเซีย 6-3, 6-1 ผ่านเข้ารอบก่อนรองชนะเลิศพบ ลูคัส ปูลแล็ง จากฝรั่งเศส ส่วน ภาสวิชญ์ บูรพาฤทธา แพ้ ยาง ซุง หัว จากไต้หวัน 1-6, 4-6 ชายคู่ รอบ 16 คู่ ปรัชญา กับ ณัฐนนท์ กัจฉปานันท์ ชนะ ไซเอ็ด นากูอิบ ไซเอ็ด-มูฮัมหมัด ไซนาล จากมาเลเซีย 6-4, 7-6(5) เข้าก่อนรอบรองชนะเลิศพบชินทาโร อิมาอิ กับ ไคโตะ อูเอสึกิ จากญี่ปุ่น หญิงคู่ รอบก่อนรองชนะเลิศ วรัชญา วงค์เทียนชัย กับ นพวรรณ เลิศชีวกานต์ ชนะ จัสตินา เจเกียลกา กับ ซิลเวีย มิโคลาจซุค จากโปแลนด์ 6-4, 6-4 ผ่านเข้ารอบรองชนะเลิศ,กรีฑา พรพรรณ เหิมฮึก ลมกรดสาวเจ้าของเหรียญทองซีเกมส์ 400 ม.หญิง ซีเกมส์ ที่สิงคโปร์ ผ่านเข้ารอบรองชนะเลิศวิ่ง 400 ม.หญิง เวลา 55.98 วินาที ในรอบคัดเลือก ส่วนคุณานนท์ สุขแก้ว เจ้าของเหรียญทองวิ่ง 400 ม. ซีเกมส์หนล่าสุด ไม่ผ่านเข้ารอบรองชนะเลิศ วิ่ง 400 ม.ชาย หลังเข้าเส้นชัยเป็นอันดับ 5 ในฮีต 1 เวลา 49.08 วินาที,ขณะที่กระโดดค้ำหญิง รอบคัดเลือก ชญาณิศา ชมชื่นดี สถิติ 3.95 ม. ไม่ผ่านเข้ารอบชิงชนะเลิศ,เทควันโด ไทยเข้ารอบชิงชนะเลิศ แต่ไร้เหรียญ คู่ผสม คณวัฒน์ สุขเจริญ และ วนิดา รักษาศรี รอบแรกทำคะแนน 7.12 เข้ารอบรองชนะเลิศมาเป็นอันดับ 4 ทำได้ 7.10 คะแนน ผ่านเข้าชิงชนะเลิศ ทำได้ 7.23 คะแนน ได้อันดับ 7 ส่วนทีมหญิง วนิดา, พิชชาภา ธนกิจเจริญพัฒน์, เกษรา เกียรติอัชวะชัย ทำคะแนน 7.320 คะแนน รอบรองชนะเลิศ ผ่านเข้ารอบชิงชนะเลิศ ทำ 7.32 คะแนน ได้อันดับ 6,สรุปตารางเหรียญ ไทยได้ 1 เหรียญทอง 3 เหรียญเงิน 2 เหรียญทองแดง อยู่อันดับ 17 ส่วน เจ้าภาพ เกาหลีใต้ นำจ่าฝูง 27 เหรียญทอง 15 เหรียญเงิน 14 เหรียญทองแดง
เรดาร์ ปรินฐ์ชุฎาห์ เมธาวีวงศ์ นำนักแม่นปืนสาวไทย คว้า 2 เหรียญเงิน จากปืนสั้นอัดลม 10 ม.หญิง ทั้งประเภท บุคคลและทีม ในยิงปืน มหกรรมกีฬามหาวิทยาลัยโลก ครั้งที่ 28 ที่เกาหลีใต้
กีฬามหาวิทยาลัยโลก ครั้งที่ 28,ปรินฐ์ชุฎาห์ เมธาวีวงศ์,ธันยพร พฤกษากร,พิมอร คล้ายสุบรรณ,ข่าวกีฬา,ข่าว,ไทยรัฐออนไลน์